ארווידאס סאבוניס

ארווידאס רומאס סאבוניס (ליטאית: Arvydas Romas Sabonis; נולד ב-19 בדצמבר 1964 בליטא) הוא כדורסלן עבר ליטאי, הידוע כאחד מהסנטרים הטובים בהיסטוריית של הכדורסל האירופי. היה ידוע גם בשל גובהו הרם, 2.21 מטרים.

ביוגרפיה 
סאבוניס החל את הקריירה שלו בז'לגיריס קובנה ב-1984, אותה הוביל באותה שנה לאליפות ברית המועצות. ב-1985 נבחר בדראפט על ידי אטלנטה הוקס אבל לא עבר לשחק בליגת ה-NBA בגלל שטרם הגיע לגיל 21. שנה לאחר מכן נבחר על ידי פורטלנד טרייל בלייזרס אבל סירב שוב. ב-1989 עבר לשחק בוואיאדוליד ובריאל מדריד. ב-1995 החל לשחק ב-NBA בפורטלנד. ב-2003 לאחר שביסס את עצמו כאחד הסנטרים הגדולים בהיסטוריה חזר לשחק בקבוצת נעוריו.
משחקו האחרון בקריירה במסגרת הליגה האירופאית היה נגד מכבי תל אביב ביד אליהו. המשחק זכה לשם "נס ז'לגיריס", לאחר שבשניות הסיום קלע דריק שארפ שלשה שכפתה הארכה, שבסיומה ניצחה מכבי והעפילה לפיינל פור. לאחר שפרש מהכדורסל כיהן בתפקיד נשיא ז'לגיריס קובנה.

ב-2011 נבחר להיכל התהילה של הכדורסל. ב-27 בספטמבר 2011 לקה בהתקף לב, אושפז בבית חולים, אולם עד מהרה דווח כי לא נשקפת סכנה לחייו. החל מאוקטובר 2011 הוא מכהן כנשיא איגוד הכדורסל הליטאי. ב-2014 מספר 11 הופרש על ידי ז'לגיריס קובנה.

סאבוניס נשוי לאינגרידה ויש להם 4 ילדים, בהם דומנטאס סאבוניס, אף הוא כדורסלן. סאבוניס דובר חמש שפות: ליטאית, פולנית, רוסית, ספרדית ואנגלית.

תארים בהם זכה
 מדליית ארד עם נבחרת ברית המועצות באליפות אירופה (1983).
 מדליית זהב עם נבחרת ברית המועצות באליפות אירופה (1985).
 3 אליפויות ברית המועצות עם ז'לגיריס קובנה (1985-1987).
 מדליית זהב עם נבחרת ברית המועצות באולימפיאדת סיאול (1988).
 מדליית ארד עם נבחרת ליטא באולימפיאדת ברצלונה (1992).
 מדליית ארד עם נבחרת ליטא באולימפיאדת אטלנטה (1996).
 2 אליפויות ספרד עם ריאל מדריד (1993, 1994).
 אליפות אירופה לקבוצות עם ריאל מדריד (1995).
 4 פעמים שחקן השנה באירופה.
 MVP של היורוליג (2004).
 50 השחקנים הגדולים בתולדות פיב"א (1991).

קישורים חיצוניים

כדורסלנים ליטאים
כדורסלנים סובייטים
כדורסלני נבחרת ליטא
כדורסלנים באולימפיאדת אטלנטה (1996)
כדורסלנים באולימפיאדת סיאול (1988)
כדורסלנים באולימפיאדת ברצלונה (1992)
כדורסלני ז'לגיריס קובנה
כדורסלני פורטלנד טרייל בלייזרס
כדורסלני ריאל מדריד
היכל התהילה של הכדורסל: כדורסלנים
ספורטאים ליטאים בספרד
ספורטאים ליטאים בארצות הברית
מקבלי עיטור הדגל האדום של העמל
מעוטרי המסדר האולימפי
חברי היכל התהילה של פיב"א
זוכי פרס ה-MVP של היורוליג
כדורסלנים שגופייתם הופרשה
אלופים אולימפיים סובייטים: כדורסל
בחירות דראפט של אטלנטה הוקס
בחירות דראפט של פורטלנד טרייל בלייזרס
בעלי קבוצות כדורסל
ליטאים שנולדו ב-1964